b'\n_START_ARTICLE_\nAutogram (turneja)\n_START_PARAGRAPH_\nEvropska turneja Autogram je koncertna turneja srbske folk-pop turbofolk pevke Svetlane Ra\xc5\xbenatovi\xc4\x87 - Cece. _NEWLINE_Turneja se je za\xc4\x8dela 7. julija leta 2016 z velikim koncertom v srbskem mestu Kon\xc4\x8darevo. Ceca na turneji promovira glasbeni album z naslovom Autogram, ki je bil objavljen 25. junija istega leta. Na koncertih predstavlja devet novih skladb: Autogram, Dobrotvorne svrhe, Didule, An\xc4\x91eo drugog reda, Jadna ti je moja mo\xc4\x87, Cigani, Nevinost, Metar odavde in Trepni._NEWLINE_Ceca je v okviru turneje do zdaj obiskala 15 evropskih dr\xc5\xbeav (16 vklju\xc4\x8dno z delno priznano Kosovo), v katerih je imela skupno 78 koncertov.\n_START_SECTION_\nDobrodelnost\n_START_PARAGRAPH_\nDel izkupi\xc4\x8dka od prodaje vstopnic za koncert v Makedonski Kamenici (28.8.2016) bo namenjen ogro\xc5\xbeenim v poplavah, ki so v za\xc4\x8detku avgusta prizadele Skopje._NEWLINE_Del svojega zaslu\xc5\xbeka od novoletnega koncerta v Banja Luki (31.12.2017) je Ceca vpla\xc4\x8dala Klini\xc4\x8dnemu centru v Banja Luki.'